《夹竹桃花盛放诗以志别》
清代·全祖望

异哉岁寒姿，乃与群芳叶。一变入梅岑，疏影香猎猎。

再变入兰畹，有膏清足挹。三变入桃林，猩猩红一捻。

合之如互体，杂物乃相挕。分之如两象，同德自相接。

天巧过寄生，人功薄移贴。因思草木性，足入京焦箧。

遂以夭夭花，附兹猗猗叶。几疑美人虹，堕落君子牒。

毕竟岁寒姿，不随春偞偞。彼实则已殽，此箭乃稠叠。

贞心拒严霜，芳影拆秀荚。方酹花间鸱，已催江上屧。

惆怅别此君，刘郎长不惬。

作者简介：全祖望（1705-1755），清代著名史学家、文学家，浙东学派重要代表，字绍衣，号谢山，学者称谢山先生，浙江鄞县（今鄞州区洞桥镇沙港村）人。曾主讲于浙江蕺山书院，广东端溪书院。上承清初黄宗羲经世致用之学，博通经史，在学术上推崇黄宗羲、万斯同，于南明史实广为搜罗纂述，贡献甚大，其著作极为丰富，达35部，400多卷，且大多数学术著作用力极深。其主要著作有：《鲒埼亭集》、《困学纪闻三笺》、《七校水经注》、《续甬上耆旧诗》、《经史问答》、《读易别录》、《汉书地理志稽疑》、《古今通史年表》等。